**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

ΔΗΜΟΣ ΜΟΣΧΑΤΟΥ-ΤΑΥΡΟΥ Μοσχάτο, 04/11/2022

ΔΙΕΥΘΥΝΣΗ ΠΕΡΙΒΑΛΛΟΝΤΟΣ

ΚΥΚΛΙΚΗΣ ΟΙΚΟΝΟΜΙΑΣ

ΚΑΙ ΑΝΑΚΥΚΛΩΣΗΣ

**ΤΜΗΜΑ ΔΙΑΧΕΙΡΙΣΗΣ ΑΝΑΚΥΚΛΩΣΗΣ**

**ΚΑΙ ΑΔΡΑΝΩΝ ΥΛΙΚΩΝ**

Πειραιώς και Επταλόφου

Τηλ. 213-2036296

email: mtounta@0168.syzefxis.gov.gr

Πληροφορίες: Τούντα Μαρία

**ΑΡ. ΜΕΛΕΤΗΣ 137/2022**

**ΤΙΤΛΟΣ :**¨ ΑΝΑΘΕΣΗ ΥΠΗΡΕΣΙΩΝ ΕΝΑΛΛΑΚΤΙΚΗΣ ΔΙΑΧΕΙΡΙΣΗΣ ΟΓΚΩΔΩΝ ΚΑΙ ΠΡΑΣΙΝΩΝ ΑΠΟΒΛΗΤΩΝ, ΚΑΘΩΣ ΚΑΙ ΑΥΤΩΝ ΠΟΥ ΠΡΟΕΡΧΟΝΤΑΙ ΑΠΟ ΕΚΣΚΑΦΕΣ - ΚΑΤΕΔΑΦΙΣΕΙΣ - ΚΑΤΑΣΚΕΥΕΣ **¨**

**ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ:** 190.500,00

**Φ.Π.Α. (24%) :** 45.720,00

**ΣΥΝΟΛΙΚΗ ΔΑΠΑΝΗ:** 236.220,00

**ΧΡΗΜΑΤΟΔΟΤΗΣΗ :** ΔΗΜΟΣ ΜΟΣΧΑΤΟΥ-ΤΑΥΡΟΥ

**Κ.Α. ΠΡΟΫΠΟΛΟΓΙΣΜΟΥ:** 20.6142.0007, 20.6142.0008

**CPV :**  90513000-6

**ΑΡΙΘΜΟΣ ΜΕΛΕΤΗΣ:** 137/2022

**ΤΡΟΠΟΣ ΕΚΤΕΛΕΣΗΣ:** ΑΝΟΙΚΤΟΣ ΗΛΕΚΤΡΟΝΙΚΟΣ ΔΙΑΓΩΝΙΣΜΟΣ ΚΑΤΩ ΤΩΝ ΟΡΙΩΝ

**Περιεχόμενα:**

-Τεχνική Έκθεση

-Τεχνικές Προδιαγραφές

-Ενδεικτικός Προϋπολογισμός

-Συγγραφή Υποχρεώσεων

-Έντυπο Οικονομικής Προσφοράς

**ΝΟΕΜΒΡΙΟΣ 2022**

ΣΥΝΤΑΞΑΣΑ

ΤΟΥΝΤΑ ΜΑΡΙΑ

ΔΕ38 ΧΕΙΡ. Η/Υ

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  Δ/ΝΣΗ ΠΕΡΙΒΑΛΛΟΝΤΟΣ ΚΥΚΛΙΚΗΣ  ΟΙΚΟΝΟΜΙΑΣ ΚΑΙ ΑΝΑΚΥΚΛΩΣΗΣ  ΤΜΗΜΑ ΔΙΑΧΕΙΡΙΣΗΣ ΑΝΑΚΥΚΛΩΣΗΣ  ΚΑΙ ΑΔΡΑΝΩΝ ΥΛΙΚΩΝ | **ΥΠΗΡΕΣΙΑ**  «Ανάθεση υπηρεσιών εναλλακτικής διαχείρισης ογκωδών και πράσινων αποβλήτων, καθώς και αυτών που προέρχονται από εκσκαφές-κατεδαφίσεις-κατασκευές»  **ΑΡ. ΜΕΛΕΤΗΣ : 137/2022**  **ΠΡΟΫΠ/ΣΜΟΣ : 236.220,00€ ευρώ** |  |

**ΤΕΧΝΙΚΗ ΕΚΘΕΣΗ**

Οι Δήμοι είναι υπεύθυνοι για την προστασία του περιβάλλοντος με τον περιορισμό των αποβλήτων που εναποτίθενται στο ΧΥΤΑ, την αποτροπή αρνητικών επιπτώσεων από κάθε είδους ρύπανση και την προώθηση της ανακύκλωσης. Η παρούσα μελέτη αφορά την ανάθεση υπηρεσιών εναλλακτικής διαχείρισης των ογκωδών και πράσινων αποβλήτων, όπως και αυτών που προέρχονται από εκσκαφές-κατεδαφίσεις-κατασκευές σε πιστοποιημένο/ους πάροχο/ους, με στόχους την ανάκτηση αξιοποιήσιμων κλασμάτων και κατ’ επέκταση τη μείωση της ποσότητας των αποβλήτων που οδηγούνται σε υγειονομική ταφή. Με άλλα λόγια θα επιτευχθεί μια βιώσιμη και ορθή λύση, σύμφωνη με τις αρχές της κυκλικής οικονομίας, για τη διαχείριση των αποβλήτων. Το ζητούμενο σε μια κυκλική οικονομία είναι η μείωση της εισροής νέων πόρων, ιδίως των μη ανανεώσιμων, η χρήση και επαναχρησιμοποίηση αυτών, η αξιοποίηση των πόρων της οικονομίας στο μέγιστο δυνατό βαθμό, παράλληλα με την ελαχιστοποίηση της εκροής εκπομπών των αποβλήτων.

Στις 29.9.2020 δημοσιεύτηκε στο Φ.Ε.Κ. (185 Α΄) η Πράξη Υπουργικού Συμβουλίου με αρ. 39 της 31.8.2020 με την οποία εγκρίθηκε το νέο ΕΣΔΑ, το οποίο ενσωματώνει τις αρχές και τις κατευθύνσεις των Κοινοτικών Οδηγιών για τα απόβλητα. Το ίδιο ενσωματώνει στόχους-ορόσημα με κυριότερο εξ’ αυτών τον εμπροσθοβαρή στόχο μείωσης της υγειονομικής ταφής των Α.Σ.Α.. Υπενθυμίζεται, ότι η επίτευξη των στόχων του νέου ΕΣΔΑ είναι δεσμευτική για το σύνολο των περιφερειών και των Δήμων της χώρας.

Ο Δήμος Μοσχάτου-Ταύρου συλλέγει από διάφορα των δύο κοινοτήτων απόβλητα κατεδαφίσεων, επισκευών, ανακαινίσεων κ.λ.π., τα οποία προέρχονται από ανεξέλεγκτες απορρίψεις των δημοτών. Συνεπώς, ο Δήμος γίνεται ο κύριος αποδέκτης αυτών και οφείλει να διαχειριστεί σύμφωνα με τη σχετική νομοθεσία. Με βάση την ΚΥΑ 36259/1757/Ε103 (Φ.Ε.Κ. 1312/Β΄/24.08.2010) ¨ Μέτρα, όροι και πρόγραμμα για την Εναλλακτική Διαχείριση των Αποβλήτων από Εκσκαφές, Κατασκευές και Κατεδαφίσεις (Α.Ε.Κ.Κ.)¨ οι Ο.Τ.Α. αποτελούν υπόχρεους διαχειριστές των Α.Ε.Κ.Κ. και οφείλουν να συμβληθούν με Σύστημα Εναλλακτικής Διαχείρισης ή να αναθέσουν τις σχετικές εργασίες σε διαχειριστή συμβεβλημένο με Σύστημα Εναλλακτικής Διαχείρισης. Υπενθυμίζουμε, ότι ο ΧΥΤΑ Φυλής δε δέχεται στις εγκαταστάσεις του την απόρριψη Α.Ε.Κ.Κ.. Τα συστήματα εναλλακτικής διαχείρισης είναι φορείς οι οποίοι εγκρίνονται από τον Ε.Ο.ΑΝ., εποπτεύονται από το ΥΠΕΝ και αναλαμβάνουν τη συλλογή, αποθήκευση, επεξεργασία, ανακύκλωση και την εν γένει αξιοποίηση και διάθεση μπαζών και λοιπών υλικών.

Σύμφωνα με τον ΕΟΑΝ τα απόβλητα εκσκαφών,κατασκευών και κατεδαφίσεων είναι από τα πιο βαριά και ευμεγέθη απόβλητα που παράγονται στην Ε.Ε.. Αυτά αντιπροσωπεύουν περίπου το 25%-30% του συνόλου των παραγόμενων αποβλήτων στην Ε.Ε. και αποτελούνται από υλικά, όπως

σκυρόδεμα, μέταλλα, γύψο, τούβλα, χώμα, υλικά που μπορούν να ανακυκλωθούν. Τα (Α.Ε.Κ.Κ.) προκύπτουν από δραστηριότητες όπως η κατασκευή κτιρίων και δημόσιων υποδομών, ολική ή μερική κατεδάφιση, ανακαινίσεις διαμερισμάτων και κτιρίων, κατασκευή και συντήρηση οδικού δικτύου. Αυτά έχουν αναγνωριστεί από την Ε.Ε ως ένα ρεύμα αποβλήτων με προτεραιότητα διαχείρισης. Τα ίδια αφού ανακυκλωθούν αποκτούν αξία και μπορούν να

επαναχρησιμοποιηθούν ως αδρανή υλικά σε διάφορα κατασκευαστικά έργα.

Μια επιπρόσθετη εργασία του Δήμου είναι η καθημερινή περισυλλογή σημαντικών ποσοτήτων ανάμεικτων ογκωδών αποβλήτων και λοιπών υλικών (στρωμάτων και κλαδεμάτων), τα οποία εγκαταλείπονται αλόγιστα από τους δημότες ανακατεμένα στα πεζοδρόμια δίπλα στους κάδους, με αποτέλεσμα σε κάποιες περιπτώσεις τα πεζοδρόμια να μην είναι προσβάσιμα για τους πεζούς. Ως τέτοια θεωρούνται τα απορρίμματα-απόβλητα που ανήκουν στο κεφάλαιο 20 του Ευρωπαϊκού Καταλόγου Αποβλήτων (Ε.Κ.Α.) και αποτελούνται από ποικίλα υλικά, προερχόμενα από κλαδέματα, εξοπλισμό και έπιπλα σπιτιού (καναπέδες, ντουλάπες, γραφεία, καρέκλες κ.α.), στρώματα, μεταλλικά και μη μεταλλικά αντικείμενα κάθε είδους και άλλα ογκώδη υλικά. Τα απόβλητα αυτά περιέχουν επιμέρους υλικά που μπορούν να αξιοποιηθούν ενεργειακά.

Ο Δήμος Μοσχάτου-Ταύρου δε διαθέτει τον κατάλληλο εξοπλισμό και την τεχνογνωσία για την εναλλακτική διαχείριση των ανάμεικτων ογκωδών και λοιπών υλικών (στρωμάτων και κλαδεμάτων). Επομένως, ο ίδιος θα πρέπει να προχωρήσει στην εφαρμογή προγράμματος για την εναλλακτική διαχείριση αυτών. Πέραν του περιβαλλοντικού οφέλους θα αποκομίσει και σημαντικό οικονομικό όφελος, διότι μέσω της μείωσης των ποσοτήτων που αποστέλλονται για επεξεργασία και τελική διάθεση στις εγκαταστάσεις του Φορέα Διαχείρισης Στερεών Αποβλήτων (Φο.Δ.Σ.Α.)της Αττικής, του ΕΔΣΝΑ, θα απομειωθεί αντίστοιχα το ύψος της καταβαλλόμενης από αυτόν ετήσιας εισφοράς που καθορίζεται κατ’ έτος σύμφωνα με τον ¨Κανονισμό τιμολόγησης Φορέων Διαχείρισης Στερεών Αποβλήτων¨ (αριθ.ΥΠΕΝ/ΔΔΑΠΠ/31606/930/08.04.2019). Επιπλέον, με την αντικατάσταση του άρθρου 43 του Ν. 4042/2012 (24 Α΄) από το άρθρο 55 παρ. 1 του Ν. 4609/2019 (67 Α΄) έχει τεθεί εν είδει αντικινήτρου προς τους Ο.Τ.Α. Α΄ βαθμού η θέσπιση περιβαλλοντικής εισφοράς σε περίπτωση μη επίτευξης των στόχων για ανακύκλωση.

Λαμβάνοντας υπόψιν όλα τα ανωτέρω, η επιλογή οικονομικού/ων φορέα/ων που θα αναλάβει/ουν την εναλλακτική διαχείριση των προαναφερθέντων αποβλήτων καθίσταται επιτακτική και αναγκαία.

Η ανάθεση των παρεχομένων υπηρεσιών θα πραγματοποιηθεί με διαγωνιστικές διαδικασίες σύμφωνα με τις διατάξεις του Ν. 4412/2016 (Φ.Ε.Κ. 147/08.08.2016 τεύχος Α΄) ¨Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)¨. Το κριτήριο κατακύρωσης θα αφορά την πλέον συμφέρουσα από οικονομική άποψη προσφορά αποκλειστικά βάσει τιμής. Η συνολική δαπάνη των παρεχόμενων υπηρεσιών ανέρχεται στο ποσό των 236.220,00 € συμπεριλαμβανομένου Φ.Π.Α. (24%), η οποία θα βαρύνει τους Κ.Α. 20.6142.0007 και Κ.Α. 20.6142.0008, όπως αναλύονται ακολούθως:

ΟΙΚΟΝΟΜΙΚΟ ΕΤΟΣ 2022

|  |  |  |  |
| --- | --- | --- | --- |
| ΟΜΑΔΑ | Κ.Α. | ΤΙΤΛΟΣ | ΠΟΣΟ ΠΙΣΤΩΣΗΣ |
| 1η | 20.6142.0007 | ¨Μεταφορά-Ανακύκλωση Α.Ε.Κ.Κ.¨ | 1.000,00 |
| 2η | 20.6142.0008 | ¨Αποδοχή Ανεπεξέργαστων Αστικών Ογκωδών Αποβλήτων¨ | 2.000,00 |
|  |  | ΣΥΝΟΛΟ | 3.000,00 |

ΟΙΚΟΝΟΜΙΚΟ ΈΤΟΣ 2023

|  |  |  |  |
| --- | --- | --- | --- |
| ΟΜΑΔΑ | Κ.Α. | ΤΙΤΛΟΣ | ΠΟΣΟ ΠΙΣΤΩΣΗΣ |
| 1η | 20.6142.0007 | ¨Μεταφορά-Ανακύκλωση Α.Ε.Κ.Κ.¨ | 17.600,00 |
| 2η | 20.6142.0008 | ¨Αποδοχή Ανεπεξέργαστων Αστικών Ογκωδών Αποβλήτων¨ | 215.620,00 |
|  |  | ΣΥΝΟΛΟ | 233.220,00 |

*Τα ποσά πίστωσης των ανωτέρω πινάκων συμπεριλαμβάνουν Φ.Π.Α. (24%).*

*Σύνολο ποσών πίστωσης των προαναφερθέντων οικονομικών ετών: 236.220,00 €*

Επισημαίνεται, ότι οι ενδιαφερόμενοι οικονομικοί φορείς μπορούν να συμμετάσχουν στη διαγωνιστική διαδικασία υποβάλλοντας προσφορά είτε για μία ομάδα είτε για το σύνολο αυτών. Τονίζεται, ότι ο διαχωρισμός των αποβλήτων σε ομάδες έχει να κάνει με την ταξινόμηση τους κατά Ε.Κ.Α. (Ευρωπαϊκός Κατάλογος Αποβλήτων).

Σύμφωνα με τον Κανονισμό 213/2008 της Ευρωπαϊκής Επιτροπής περί κοινού λεξιλογίου για τις δημόσιες συμβάσεις (CPV), η ανωτέρω παροχή υπηρεσίας ταξινομείται με CPV υπό τον αριθμητικό κωδικό 90513000-6 και τίτλο ¨Υπηρεσίες επεξεργασίας και διάθεσης μη επικίνδυνων απορριμμάτων και αποβλήτων¨.

Ημερομηνία 4/11/2022

Η ΣΥΝΤΑΞΑΣΑ

ΤΟΥΝΤΑ ΜΑΡΙΑ

ΔΕ38 ΧΕΙΡ. Η/Υ

|  |  |
| --- | --- |
| **ΥΠΗΡΕΣΙΑ**  «Ανάθεση υπηρεσιών εναλλακτικής διαχείρισης ογκωδών και πράσινων αποβλήτων, καθώς και αυτών που προέρχονται από εκσκαφές-κατεδαφίσεις-κατασκευές»  **ΑΡ. ΜΕΛΕΤΗΣ : 137/2022**  **ΠΡΟΫΠ/ΣΜΟΣ : 236.220,00€ ευρώ**  **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  Δ/ΝΣΗ ΠΕΡΙΒΑΛΛΟΝΤΟΣ ΚΥΚΛΙΚΗΣ  ΟΙΚΟΝΟΜΙΑΣ ΚΑΙ ΑΝΑΚΥΚΛΩΣΗΣ  ΤΜΗΜΑ ΔΙΑΧΕΙΡΙΣΗΣ ΑΝΑΚΥΚΛΩΣΗΣ  ΚΑΙ ΑΔΡΑΝΩΝ ΥΛΙΚΩΝ |  |

**ΤΕΧΝΙΚΕΣ ΠΡΟΔΙΑΓΡΑΦΕΣ**

**1.ΑΝΤΙΚΕΙΜΕΝΟ**

Περιγράφονται οι τεχνικές προδιαγραφές, οι οποίες μαζί με τους λοιπούς όρους της σύμβασης θα διέπουν την ανάθεση υπηρεσιών μεταφοράς, επεξεργασίας και τελικής διάθεσης των προαναφερομένων μη επικίνδυνων στερεών αποβλήτων σε πιστοποιημένο Πάροχο/ους.

**2.ΠΕΡΙΓΡΑΦΗ ΕΡΓΑΣΙΩΝ**

Επαναλαμβάνεται, ότι η Δ/νση Περιβάλλοντος, Κυκλικής Οικονομίας και Ανακύκλωσης

περισυλλέγει καθημερινά απόβλητα που προέρχονται από εκσκαφές – κατασκευές – κατεδαφίσεις

(Α.Ε.Κ.Κ.), καθώς και ογκώδη ανακατεμένα με λοιπά υλικά (στρώματα και φυτικά υπολείμματα). Αυτά τα εναποθέτει σε χώρους προσωρινής αποθήκευσης καθόσον δε μπορεί να προβεί σε περαιτέρω διαχείριση-επεξεργασία. Γι’ αυτό είναι αναγκαία η επιλογή Αναδόχου/ων που θα αναλάβει/ουν την εναλλακτική διαχείριση των συγκεκριμένων, όπως αιτιολογήθηκε στην Τεχνική έκθεση της παρούσας μελέτης.

**Αναλυτικά:**

**Ομάδα 1η «Μεταφορά – Ανακύκλωση Α.Ε.Κ.Κ.»**(Απόβλητα από κατασκευές και κατεδαφίσεις).

Θεωρούνται τα απόβλητα που εμπεριέχονται στο κεφάλαιο 17 του Ευρωπαϊκού Καταλόγου Αποβλήτων (Ε.Κ.Α.), προερχόμενα από εκσκαφές, την κατασκευή κτιρίων, την ολική ή μερική

κατεδάφιση κτιρίων ή/και άλλων δομικών κατασκευών, τη συντήρηση οδών κ.λ.π.. Τα απόβλητα αυτά όταν ανακυκλωθούν αποκτούν αξία και μπορούν να επαναχρησιμοποιηθούν ως αδρανή υλικά σε διάφορα κατασκευαστικά έργα.

Περιλαμβάνει τις παρακάτω εργασίες:

Η φόρτωση και η μεταφορά των Α.Ε.Κ.Κ. στις εγκαταστάσεις του οικονομικού φορέα ή/και των συνεργατών αυτού θα γίνεται με προσωπικό και οχήματα (φορτηγά, μηχανήματα έργου κ.α.) του οικονομικού φορέα. Τα οχήματα θα εισέρχονται στη μονάδα ανακύκλωσης – ανάκτησης του οικονομικού φορέα ή/και συνεργατών του, όπου θα ζυγίζονται σε διαπιστευμένη γεφυροπλάστιγγα.

Η ανακύκλωση και αξιοποίηση των Α.Ε.Κ.Κ. θα πραγματοποιούνται σύμφωνα με τα ορισθέντα στην υπ’ αρ. 36259/1757/Ε103 ΚΥΑ (Φ.Ε.Κ. 1312/Β΄/24.08.2010) ¨ Μέτρα, όροι και πρόγραμμα για την

Εναλλακτική Διαχείριση των Αποβλήτων από Εκσκαφές, Κατασκευές και Κατεδαφίσεις (Α.Ε.Κ.Κ.)¨. Ο οικονομικός φορέας αναλαμβάνει την αποδοχή, επεξεργασία και την τελική διάθεση των επεξεργασμένων υλικών που περιέχονται στο ρεύμα των Α.Ε.Κ.Κ. σε κατάλληλα αδειοδοτημένες μονάδες, είτε απευθείας είτε διαμέσου αδειοδοτημένων προς τούτο συνεργατών του. Ο Ανάδοχος υποχρεούται να ανακυκλώνει ή να αξιοποιεί κατ’ ελάχιστο το 30% της παρεληφθείσας μηνιαίας ποσότητας αποβλήτων Α.Ε.Κ.Κ., με βάση την υπ’ αριθμόν 36259/1757/Ε 103/Κοινή Υπουργική Απόφαση (Φ.Ε.Κ. Β΄/1313/24-08-2010). Απαρέγκλιτα, η τελική διάθεση συμπεριλαμβάνεται στις υποχρεώσεις του οικονομικού φορέα και στο προϋπολογισμένο ποσό.

Ο οικονομικός φορέας και οι συνεργάτες του θα πρέπει να διαθέτουν τις κατάλληλες υποδομές, ώστε να ανταποκρίνονται επιτυχώς στην ως άνω περιγραφόμενη υπηρεσία.

Τα ανωτέρω Απορρίμματα (Απόβλητα) ανήκουν στο Κεφάλαιο 17 – Απόβλητα από κατασκευές και κατεδαφίσεις - του Ευρωπαϊκού Καταλόγου Αποβλήτων (ΕΚΑ), περιλαμβάνονται στους εξής κωδικούς ΕΚΑ: 17 01, 17 02, 17 03, 17 04, 17 05, 17 06, 17 08, 17 09 .

**Πιο συγκεκριμένα:**

**17 01 Σκυρόδεμα, τούβλα, πλακίδια και κεραμικά**

17 01 01 σκυρόδεμα

17 01 02 τούβλα

17 01 03 πλακίδια και κεραμικά

17 01 07 μείγμα σκυροδέματος,τούβλων,πλακιδίων,κεραμικών εκτός εκείνων που περιλαμβάνονται στο σημείο 17 01 06

**17 02 Ξύλο, γυαλί και πλαστικό**

17 02 01 ξύλο

17 02 02 γυαλί

17 02 03 πλαστικό

**17 03 Μείγματα ασφάλτου και ορυκτής πίσσας, λιθανθρακόπισσα και προϊόντα πίσσας**

17 03 02 μείγματα ορυκτής ασφάλτου εκτός εκείνων που περιλαμβάνονται στο σημείο 17 03 01

**17 04 Μέταλλα (περιλαμβανομένων των κραμάτων τους)**

17 04 01 χαλκός, μπρούντζος, ορείχαλκος

17 04 02 αλουμίνιο

17 04 03 μόλυβδος

17 04 04 ψευδάργυρος

17 04 05 σίδηρος και χάλυβας

17 04 06 κασσίτερος

17 04 07 ανάμεικτα μέταλλα

17 04 11 καλώδια εκτός εκείνων που περιλαμβάνονται στο σημείο 17 04 10

**17 05 Χώματα (περιλαμβανομένων χωμάτων εκσκαφής από ρυπασμένες τοποθεσίες), πέτρες και μπάζα εκσκαφών**

17 05 04 χώματα και πέτρες άλλα από αναφερόμενα στο σημείο 17 05 03

17 05 06 μπάζα εκσκαφών άλλα από τα αναφερόμενα στο σημείο 17 05 05

17 05 08 έρμα σιδηροτροχιών εκτός εκείνου που περιλαμβάνεται στο σημείο 17 05 07

**17 06 Μονωτικά υλικά και υλικά δομικών κατασκευών που περιέχουν αμίαντο**

17 06 04 μονωτικά υλικά εκτός εκείνων που περιλαμβάνονται στα σημεία 17 06 01 και 17 06 03

**17 08 Υλικά δομικών κατασκευών με βάση το γύψο**

17 08 02 υλικά δομικών κατασκευών με βάση το γύψο εκτός εκείνων που περιλαμβάνονται στο σημείο 17 08 01

**17 09 Άλλα απόβλητα δομικών κατασκευών και κατεδαφίσεων**

17 09 04 μείγματα αποβλήτων δομικών κατασκευών και κατεδαφίσεων εκτός εκείνων που περιλαμβάνονται στα σημεία 17 09 01,17 09 02 και 17 09 03

**2) Ομάδα 2η  «Αποδοχή Ανεπεξέργαστων Αστικών Ογκωδών Αποβλήτων»** (Δημοτικά Απόβλητα)

Θεωρούνται τα Απορρίμματα (Απόβλητα) που εμπεριέχονται στο κεφάλαιο 20 του Ε.Κ.Α., προερχόμενα από κλαδέματα και άλλες συναφείς κηπουρικές εργασίες, εξοπλισμό ή έπιπλα σπιτιού (καναπέδες, ντουλάπες, γραφεία, τραπέζια, καρέκλες ή μέρη αυτών κ.α.), εξοπλισμό ή έπιπλα μπάνιου (μπανιέρες, λεκάνες τουαλέτας, νιπτήρες ή μέρη αυτών κ.α.), στρώματα, μεταλλικά ή μη μεταλλικά αντικείμενα κάθε είδους και άλλα ογκώδη υλικά. Τα απόβλητα αυτά περιέχουν επιμέρους υλικά (μεταλλικά και κυρίως μη μεταλλικά κ.α.) που μπορούν να αξιοποιηθούν ενεργειακά.

Περιλαμβάνει τις παρακάτω εργασίες:

Η προεπεξεργασία αυτών των υλικών (λειοτεμαχισμός) θα γίνεται με προσωπικό και εξοπλισμό του οικονομικού φορέα στον προσωρινό χώρο συγκέντρωσης τους από το Δήμο Μοσχάτου-Ταύρου. Είναι γενικά παραδεκτό ότι η διαχείριση των συγκεκριμένων αποβλήτων δυσχεραίνεται πολύ συχνά λόγω του όγκου τους (συλλογή, μεταφόρτωση, μεταφορά κ.α.). Η προεπεξεργασία με τη χρήση λειοτεμαχιστή προκρίνεται ως η πλέον ενδεδειγμένη λύση για τη μείωση του όγκου και του μεγέθους τους. Ως αποτελέσματα νοούνται ο περιορισμός της κοινωνικής και περιβαλλοντικής όχλησης της μεταφοράς (από την επιβάρυνση των αστικών αρτηριών, την ηχορύπανση, τη μόλυνση της ατμόσφαιρας, την κατανάλωση καυσίμων κ.α.) των ογκωδών και απορριμμάτων πρασίνου στο ελάχιστο δυνατό.

Η φόρτωση και η μεταφορά των υλικών στις εγκαταστάσεις του οικονομικού φορέα ή/και συνεργατών αυτού θα γίνεται με προσωπικό και οχήματα (φορτηγά, μηχανήματα έργου κ.α.) του οικονομικού φορέα.. Τα οχήματα θα εισέρχονται στη μονάδα ανακύκλωσης – ανάκτησης του οικονομικού φορέα ή/και συνεργατών του, όπου θα ζυγίζονται σε διαπιστευμένη γεφυροπλάστιγγα.

Ο οικονομικός φορέας αναλαμβάνει την αποδοχή, επεξεργασία (ενδεικτικά: κοπή, απομετάλλωση, θρυμματισμό, λειοτεμαχισμό) και την τελική διάθεση των επεξεργασμένων υλικών που περιέχονται στο ρεύμα των ανακατεμένων αποβλήτων σε κατάλληλα αδειοδοτημένες μονάδες (π.χ. ενεργειακής αξιοποίησης), είτε απευθείας είτε διαμέσου αδειοδοτημένων προς τούτο συνεργατών του.

Τα υλικά αυτά εκτρέπονται από την ταφή. Ως επακόλουθα αναγνωρίζονται η ορθολογική διαχείριση των αποβλήτων, η επέκταση του χρόνου ζωής των Χώρων Υγειονομικής Ταφής Αποβλήτων/Υπολειμμάτων (ΧΥΤΑ/Υ) εξαιτίας του περιορισμού του όγκου των απορριμμάτων, καθώς και η απομάκρυνση καύσιμης ύλης από άλση και κατοικημένες περιοχές για την αποφυγή του κινδύνου πρόκλησης πυρκαγιάς. Απαρέγκλιτα, η τελική διάθεση συμπεριλαμβάνεται στις υποχρεώσεις του οικονομικού φορέα και στο προϋπολογισμένο ποσό. Ο οικονομικός φορέας και οι συνεργάτες του θα πρέπει να διαθέτουν τις κατάλληλες υποδομές, ώστε να ανταποκρίνονται επιτυχώς στην ως άνω περιγραφόμενη υπηρεσία.

Τα ανωτέρω Απορρίμματα (Απόβλητα) ανήκουν στο Κεφάλαιο 20 – Δημοτικά Απόβλητα - του Ευρωπαϊκού Καταλόγου Αποβλήτων (ΕΚΑ), περιλαμβάνονται στους εξής κωδικούς Ε.Κ.Α.:20 01, 20 02, 20 03.

**Πιο συγκεκριμένα:**

**20 01 Χωριστά συλλεγέντα μέρη (εκτός από το σημείο 15 01)**

20 01 01 Χαρτιά και χαρτόνια

20 01 02 Γυαλιά

20 01 38 Ξύλα εκτός εκείνων που περιλαμβάνονται στο 20.01.37 (ξύλο που εμπεριέχει επικίνδυνες ουσίες)

20 01 39 Πλαστικά

20 01 40 Μέταλλα

**20 02 Απόβλητα κήπων και πάρκων**

20 02 01 Βιοαποικοδομήσιμα απόβλητα

**20 03 Άλλα δημοτικά απόβλητα**

20 03 07 Ογκώδη απόβλητα

**3) Συμπληρωματικά στοιχεία**

Οι συμμετέχοντες του διαγωνισμού και οι ,τυχόν, συνεργαζόμενοι με αυτούς φορείς θα πρέπει (επί ποινή αποκλεισμού) να υποβάλουν:

α) Απόφαση Έγκρισης Οργάνωσης και Λειτουργίας Συστήματος Εναλλακτικής Διαχείρισης Αποβλήτων εκσκαφών, κατασκευών, κατεδαφίσεων που έχει λάβει από τον Ε.Ο.Α.Ν. σε ισχύ, ενώ στην περίπτωση που δε διαθέτει την Απόφαση Έγκρισης Οργάνωσης και Λειτουργίας Συστήματος Εναλλακτικής Διαχείρισης Α.Ε.Κ.Κ. θα πρέπει να είναι συμβεβλημένος (να κατατεθεί αντίγραφο σύμβασης συνεργασίας) με εγκεκριμένο Συλλογικό Σύστημα Εναλλακτικής Διαχείρισης με την κατάλληλη άδεια (1η ομάδα).

β) Να αποδείξουν με όποιο πρόσφορο τρόπο την ικανότητα τους ή των τελικών αποδεκτών ότι μπορούν να προβούν σε ενεργειακή αξιοποίηση του κατάλληλα επεξεργασμένου κλάσματος διαθέτοντας την προβλεπόμενη από το νόμο άδεια σε ισχύ. Για τα υλικά που θα οδηγούνται σε ενεργειακή αξιοποίηση θα προσκομίζεται Βεβαίωση Ενεργειακής Αξιοποίησης (2η ομάδα).

γ) Αποδεικτικό εγγραφής και καταχώρησης στο ηλεκτρονικό μητρώο αποβλήτων (ΗΜΑ) του άρθρου

42 του Ν. 4042/2012, όπως ισχύει, σύμφωνα με τα οριζόμενα στην ΚΥΑ υπ’ αρ. 43942/4026/2016 (Β΄2992) όπως ισχύει.

δ) Πιστοποιητικό διακρίβωσης από εγκεκριμένο οργανισμό κατά ΕΣΥΔ για την γεφυροπλάστιγγα της μονάδας.

ε) Ασφαλιστήριο συμβόλαιο στο οποίο να αναγράφεται ότι η ασφαλιστική κάλυψη αφορά τρίτους

και την επαναφορά του περιβάλλοντος στην πρότερη κατάσταση σε περίπτωση ζημιάς, ύψους κατ’ ελάχιστο εκατό χιλιάδων ευρώ (100.000,00 €) ετησίως (άρθρο 85 του Ν. 4685/2020).

στ) Πιστοποιητικά της διεθνούς σειράς ISO ή ισοδύναμα αυτών σε ισχύ, τόσο κατά την καταληκτική ημερομηνία υποβολής των προσφορών, όσο και κατά την υποβολή των δικαιολογητικών κατακύρωσης:

1.Πιστοποιητικό κατά ISO 9001 (Σύστημα διαχείρισης ποιότητας)

2.Πιστοποιητικό κατά ISO 14001 (Σύστημα περιβαλλοντικής διαχείρισης)

ζ) Να κατατεθεί υπεύθυνη δήλωση ότι διαθέτουν ειδικευμένο προσωπικό και τον κατάλληλο μηχανολογικό εξοπλισμό με τις απαιτούμενες άδειες για την εκτέλεση των εργασιών, καθώς και ότι αποδέχονται ανεπιφύλακτα τους όρους της παρούσας μελέτης.

η) Να κατατεθεί υπεύθυνη δήλωση ότι θα ανταποκρίνονται εντός 24 ωρών για την εκτέλεση εργασιών, ύστερα από ειδοποίηση του αρμοδίου τμήματος του Δήμου.

|  |  |  |
| --- | --- | --- |
| Ημερομηνία 4 -11-2022  ΣΥΝΤΑΧΘΗΚΕ  Η ΣΥΝΤΑΞΑΣΑ  ΤΟΥΝΤΑ ΜΑΡΙΑ  ΔΕ38 ΧΕΙΡ. Η/Υ |  | Ημερομηνία 4 -11-2022  *ΘΕΩΡΗΘΗΚΕ*  Ο ΑΝΑΠΛΗΡΩΤΡΙΑ ΔΙΕΥΘΥΝΤΡΙΑ  ΑΘΑΝΑΣΟΠΟΥΛΟΥ ΚΑΛΛΙΟΠΗ ΠΕ1 ΔΙΟΙΚΗΤΙΚΟΥ |

|  |  |
| --- | --- |
| **ΥΠΗΡΕΣΙΑ**  «Ανάθεση υπηρεσιών εναλλακτικής διαχείρισης ογκωδών και πράσινων αποβλήτων, καθώς και αυτών που προέρχονται από εκσκαφές-κατεδαφίσεις-κατασκευές»  **ΑΡ. ΜΕΛΕΤΗΣ : 137/2022**  **ΠΡΟΫΠ/ΣΜΟΣ : 236.220,00€ ευρώ**  **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  Δ/ΝΣΗ ΠΕΡΙΒΑΛΛΟΝΤΟΣ ΚΥΚΛΙΚΗΣ  ΟΙΚΟΝΟΜΙΑΣ ΚΑΙ ΑΝΑΚΥΚΛΩΣΗΣ  ΤΜΗΜΑ ΔΙΑΧΕΙΡΙΣΗΣ ΑΝΑΚΥΚΛΩΣΗΣ  ΚΑΙ ΑΔΡΑΝΩΝ ΥΛΙΚΩΝ |  |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **Κ.Α.** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ**  **(α)** | **ΤΙΜΗ ΜΟΝΑΔΑΣ**  **ΣΕ €**  **(β)** | **ΣΥΝΟΛΟ ΔΑΠΑΝΗΣ**  **(α) Χ (β)**  **ευρώ χωρίς ΦΠΑ** |
| **1** | Αποδοχή, μεταφορά, επεξεργασία και τελική διάθεση των αποβλήτων με κωδικούς ΕΚΑ κεφαλαίου 17 | 20.6142.0007  ¨Μεταφορά – Ανακύκλωση Α.Ε.Κ.Κ.¨ | Τόνος | 1.000 | 15,00 | 15.000,00 |
| **2** | Αποδοχή, μεταφορά, επεξεργασία και τελική διάθεση των αποβλήτων με κωδικούς ΕΚΑ κεφαλαίου 20 | 20.6142.0008  ¨Αποδοχή ανεπεξέργαστων αστικών ογκωδών αποβλήτων¨ | Τόνος | 3.900 | 45,00 | 175.500,00 |
|  | | | | | **ΣΥΝΟΛΟ** | **190.500,00** |
| **Φ.Π.Α. 24%** | **45.720,00** |
| **ΓΕΝ. ΣΥΝΟΛΟ** | **236.220,00** |

Οι ποσότητες του προϋπολογισμού είναι καθαρά ενδεικτικές και υπολογίσθηκαν με γνώμονα την όσο το δυνατόν καλύτερη κάλυψη των αναγκών και τη διαθέσιμη πίστωση στον προϋπολογισμό του Δήμου.Επομένως, οι αναφερόμενες ποσότητες δεν είναι δεσμευτικές για το Δήμο Μοσχάτου-Ταύρου.

**Στις τιμές του ενδεικτικού προϋπολογισμού συμπεριλαμβάνονται:**

1. Η αξία των ημερομισθίων των χειριστών, οδηγών και λοιπού προσωπικού που θα απασχοληθούν, με το ποσοστό προσαύξησης για ασφάλιση του στα ανάλογα ασφαλιστικά ταμεία, επικουρική ασφάλιση, δώρα εορτών κ.α..

2. Το κόστος των καυσίμων, λιπαντικών, επισκευής, συντήρησης, φθοράς ή όποια άλλη αιτία προκύψει στο μηχανολογικό εξοπλισμό (οχήματα, λειοτεμαχιστή κ.α.).

3. Η δαπάνη του συνόλου των απαιτούμενων εργασιών συμπεριλαμβανομένης της μεταφοράς των αποβλήτων από τους προσωρινούς χώρους τους Δήμους σε κατάλληλες αδειοδοτημένες εγκαταστάσεις του οικονομικού φορέα ή /και συνεργατών του.

4. Ο Δήμος Μοσχάτου-Ταύρου δεν επιβαρύνεται με κανένα επιπλέον τέλος ή δαπάνη για τη διάθεση του υπολείμματος της επεξεργασίας των αποβλήτων που, τυχόν, οδηγηθεί σε ταφή.

5. Οι δαπάνες που απαιτούνται για την τοποθέτηση των απαιτούμενων και πινακίδων σήμανσης, όπως ορίζεται από τον Κ.Ο.Κ. κατά τη διάρκεια των εργασιών.

6. Τα έξοδα ζύγισης που τυχόν προκύψουν, θα βαρύνουν τον Ανάδοχο.

7. Κάθε δαπάνη για την έντεχνη εκτέλεση των εργασιών ακόμα και αν αυτή δεν αναφέρεται ρητά.

|  |  |  |
| --- | --- | --- |
| Ημερομηνία 4 -11-2022  ΣΥΝΤΑΧΘΗΚΕ  Η ΣΥΝΤΑΞΑΣΑ  ΤΟΥΝΤΑ ΜΑΡΙΑ  ΔΕ38 ΧΕΙΡ. Η/Υ |  | Ημερομηνία 4 -11-2022  *ΘΕΩΡΗΘΗΚΕ*  Ο ΑΝΑΠΛΗΡΩΤΡΙΑ ΔΙΕΥΘΥΝΤΡΙΑ  ΑΘΑΝΑΣΟΠΟΥΛΟΥ ΚΑΛΛΙΟΠΗ ΠΕ1 ΔΙΟΙΚΗΤΙΚΟΥ |

|  |  |
| --- | --- |
| **ΥΠΗΡΕΣΙΑ**  «Ανάθεση υπηρεσιών εναλλακτικής διαχείρισης ογκωδών και πράσινων αποβλήτων, καθώς και αυτών που προέρχονται από εκσκαφές-κατεδαφίσεις-κατασκευές»  **ΑΡ. ΜΕΛΕΤΗΣ : 137/2022**  **ΠΡΟΫΠ/ΣΜΟΣ : 236.220,00€ ευρώ**  **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  Δ/ΝΣΗ ΠΕΡΙΒΑΛΛΟΝΤΟΣ ΚΥΚΛΙΚΗΣ  ΟΙΚΟΝΟΜΙΑΣ ΚΑΙ ΑΝΑΚΥΚΛΩΣΗΣ  ΤΜΗΜΑ ΔΙΑΧΕΙΡΙΣΗΣ ΑΝΑΚΥΚΛΩΣΗΣ  ΚΑΙ ΑΔΡΑΝΩΝ ΥΛΙΚΩΝ |  |

**ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1: ΑΝΤΙΚΕΙΜΕΝΟ ΣΥΓΓΡΑΦΗΣ**

Το παρόν τεύχος της μελέτης περιλαμβάνει τους ειδικούς όρους της μελέτης, οι οποίοι μαζί με τους λοιπούς όρους της σύμβασης θα διέπουν την ανάθεση υπηρεσιών μεταφοράς, επεξεργασίας και τελικής διάθεσης των προαναφερομένων μη επικίνδυνων στερεών αποβλήτων σε πιστοποιημένο Πάροχο/ους.

**ΑΡΘΡΟ 2: ΙΣΧΎΟΥΣΑ ΝΟΜΟΘΕΣΙΑ**

Η ανάθεση των υπηρεσιών θα γίνει σύμφωνα με τις διατάξεις:

- του Ν. 3463/2006 (Φ.Ε.Κ. 114/Α΄/8.6.2006) ¨ Κύρωση του Κώδικα Δήμων και Κοινοτήτων ¨,

- του Ν. 3852/2010 ¨ Νέα Αρχιτεκτονική της Αυτοδιοίκησης και της Αποκεντρωμένης Διοίκησης - (Πρόγραμμα Καλλικράτης)¨,

- του Ν. 4555/ 2018 ( Πρόγραμμα Κλεισθένης),

- του Ν. 4412/2016 ¨ Δημόσιες Συμβάσεις Έργων, Προμηθειών και Υπηρεσιών ( προσαρμογή στις Οδηγίες 2014/24/ΕΕ και 2014/25/ΕΕ) ¨, όπως τροποποιήθηκε και ισχύει,

- του Ν. 4685/2020 (Φ.Ε.Κ. 92 /Α΄/07.05.2020) ¨Εκσυγχρονισμός περιβαλλοντικής νομοθεσίας

( ενσωμάτωση στην ελληνική νομοθεσία των Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές διατάξεις )¨,

- του Ν. 2690/1999 ¨Κύρωση Κώδικα Διοικητικής Διαδικασίας και άλλες Διατάξεις¨,

- του Ν. 4270/2014 ¨ Αρχές δημοσιονομικής διαχείρισης και εποπτεία (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις¨,

- του Π.Δ. 80/2016 (Α΄115) ¨Ανάληψη υποχρεώσεων από τους Διατάκτες¨,

- την ΚΥΑ 36259/1757/Ε 103/19 (ΦΕΚ 1312 Β΄/24.08.2010) ¨ Μέτρα και όροι και πρόγραμμα για την εναλλακτική διαχείριση των αποβλήτων από εκσκαφές, κατασκευές και κατεδαφίσεις( Α.Ε.Κ.Κ.)¨,

- του Ν. 4013/2011 (Α΄204) ¨ Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων – Αντικατάσταση του έκτου κεφαλαίου του Ν. 3588/2007 (πτωχευτικός κώδικας) – Προπτωχευτική διαδικασία εξυγίανσης και άλλες διατάξεις¨,

- του Π.Δ. 39/2017 (Α΄64) ¨Κανονισμός εξέτασης προδικαστικών προσφυγών ενώπιον της Α.Ε.Π.Π.¨,

- την υπ’ αρ. 76928/13.07.2021 Κ.Υ.Α. ¨Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)¨,

- την υπ’ αρ. 64233/08.06.2021 (Β΄2453/09.06.2021) Κοινής Απόφασης των Υπουργών Ανάπτυξης και Επενδύσεων και Ψηφιακής Διακυβέρνησης με θέμα ¨Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)¨,

- του Ν. 4727/2020 (Φ.Ε.Κ. 184/Α΄) ¨ Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις ¨,

- του Ν. 3548/2007 (Α΄68) ¨ Καταχώρηση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις¨,

- του Ν.4042/12 (Φ.Ε.Κ. 24 Α΄/13.Ο2.2012) ¨ Ποινική Προστασία του Περιβάλλοντος ( εναρμόνιση

με την Οδηγία 2008/99/ΕΚ) - Πλαίσιο παραγωγής και διαχείρισης αποβλήτων (εναρμόνιση με την

Οδηγία 2008/98/ΕΚ – Ρύθμιση Θεμάτων Υπουργείου Περιβάλλοντος, Ενέργειας και Κλιματικής Αλλαγής ¨,

-του άρθρου 61 του Ν. 3979/2011 (Φ.Ε.Κ. 138/16.06.2011) ¨ Για την ηλεκτρονική διακυβέρνηση και λοιπές διατάξεις¨, όπως τροποποιήθηκε και ισχύει,

των σε εκτέλεση των ανωτέρων νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δε μνημονεύονται ρητά παραπάνω.

**ΑΡΘΡΟ 3: ΣΥΜΒΑΤΙΚΑ ΣΤΟΙΧΕΙΑ**

Τα συμβατικά στοιχεία είναι:

1) Η Διακήρυξη

2) H Παρούσα Μελέτη

3) Η Προσφορά του Αναδόχου

4) Η Απόφαση Κατακύρωσης

5) Το συμφωνητικό

**ΑΡΘΡΟ 4: ΕΓΚΡΙΣΗ ΑΠΟΤΕΛΕΣΜΑΤΟΣ - ΥΠΟΓΡΑΦΗ ΣΥΜΒΑΣΗΣ**

Το αρμόδιο όργανο του Δήμου (Οικονομική Επιτροπή) κατακυρώνει το αποτέλεσμα της διαγωνιστικής διαδικασίας στον οικονομικό φορέα, με κριτήριο κατακύρωσης την πλέον συμφέρουσα από οικονομικής άποψης προσφορά βάσει τιμής (χαμηλότερη τιμή).

Ο Ανάδοχος είναι υποχρεωμένος να προσέλθει εντός δεκαπέντε (15) ημερών από την ημερομηνία

κοινοποίησης σχετικής πρόσκλησης για να υπογράψει τη σύμβαση. Η υπογραφή της σύμβασης έχει αποδεικτικό χαρακτήρα.

**ΑΡΘΡΟ 5: ΕΝΑΡΞΗ ΚΑΙ ΣΥΝΟΛΙΚΗ ΔΙΑΡΚΕΙΑ ΤΗΣ ΣΥΜΒΑΣΗΣ – ΠΑΡΑΤΑΣΗ**

Η σύμβαση τίθεται σε ισχύ από την ανάρτηση του σχετικού συμφωνητικού στο κεντρικό

ηλεκτρονικό μητρώο δημοσίων συμβάσεων και η διάρκεια ισχύος της ορίζεται σε δώδεκα (12) μήνες ή μέχρι εξάντλησης του οικονομικού αντικειμένου συμβατικού αντικειμένου, όποιο από τα δύο συμβεί πρώτο. Η ίδια θεωρείται ότι εκτελέστηκε μόνο όταν εκπληρωθούν οι συμβατικές υποχρεώσεις από τους συμβαλλόμενους.

Η σύμβαση μπορεί να παραταθεί για έξι (6) μήνες ύστερα από απόφαση της Οικονομικής Επιτροπής και της σύμφωνης γνώμης του Αναδόχου, εφόσον δεν έχει εξαντληθεί το οικονομικό αντικείμενο της και υπό τον όρο ότι δε θα προκύψει υπέρβαση της συμβατικής αμοιβής που κατακυρώθηκε στον Ανάδοχο.

**ΑΡΘΡΟ 6: ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ ΚΑΤΑ ΤΗ ΔΙΑΡΚΕΙΑ ΤΗΣ**

Η σύμβαση δύναται να τροποποιείται κατά τη διάρκεια της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του Ν. 4412/16.

**ΑΡΘΡΟ 7: ΤΕΧΝΙΚΕΣ ΠΡΟΔΙΑΓΡΑΦΕΣ**

Οι υποψήφιοι Ανάδοχοι αποδέχονται πλήρως και ανεπιφύλακτα τους όρους των Τεχνικών Προδιαγραφών της παρούσας. Το τεύχος των Τεχνικών Προδιαγραφών αποτελεί αναπόσπαστο κομμάτι της μελέτης και ισχύουν απόλυτα όλες οι απαιτήσεις που περιγράφονται σε αυτό.

**ΑΡΘΡΟ 8: ΟΙΚΟΝΟΜΙΚΗ ΠΡΟΣΦΟΡΑ – ΣΤΑΘΕΡΟΤΗΤΑ ΤΙΜΩΝ**

Η οικονομική προσφορά του Αναδόχου αποτελεί αναπόσπαστο μέρος της σχετικής σύμβασης. Αυτή θα δοθεί αποκλειστικά σε (€) Ευρώ. Οι τιμές θα είναι σταθερές σε όλη τη διάρκεια της σύμβασης και δεν υπόκεινται σε καμία αναθεώρηση. Επίσης, οι τιμές θα αναφέρονται σε μονάδες πλήρως περαιωμένων εργασιών, όπως αυτές περιγράφονται στις Τεχνικές Προδιαγραφές. Καμία αξίωση ή διαμφισβήτηση δύναται να θεμελιωθεί ή να απαιτηθεί εκ των υστέρων από τον Ανάδοχο.

**ΑΡΘΡΟ 9: ΚΑΤΑΛΛΗΛΟΤΗΤΑ ΑΣΚΗΣΗΣ ΕΠΑΓΓΕΛΜΑΤΙΚΗΣ ΔΡΑΣΤΗΡΙΟΤΗΤΑΣ**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης,

απαιτείται να ασκούν δραστηριότητα συναφή με το αντικείμενο της υπηρεσίας και να είναι εγγεγραμμένοι στα Επαγγελματικά ή Εμπορικά μητρώα ή Επιμελητήρια του κράτους εγκατάστασης.

**ΑΡΘΡΟ 10: ΠΑΡΑΚΟΛΟΥΘΗΣΗ ΣΥΜΒΑΣΗΣ**

Η παρακολούθηση της εκτέλεσης της σύμβασης και η διοίκηση αυτής διενεργείται από την καθ’ ύλην αρμόδια Υπηρεσία ή άλλως από την Υπηρεσία που θα ορισθεί με απόφαση της Αναθέτουσας Αρχής. Η ανωτέρω υπηρεσία εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του Αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, με την επιφύλαξη των διατάξεων του άρθρου 132.

Η αρμόδια υπηρεσία μπορεί να ορίζει για την παρακολούθηση της σύμβασης ως επόπτη με καθήκοντα εισηγητή υπάλληλο της υπηρεσίας.

Τα καθήκοντα του επόπτη είναι, ενδεικτικά, η πιστοποίηση της εκτέλεσης του αντικειμένου της

σύμβασης, καθώς και ο έλεγχος της συμμόρφωσης του Αναδόχου με του όρους της σύμβασης. Με εισήγηση του Επόπτη η υπηρεσία που διοικεί τη σύμβαση μπορεί να απευθύνει έγγραφα με οδηγίες και εντολές προς τον Ανάδοχο, οι οποίες θα αφορούν την εκτέλεση της σύμβασης.

Την εποπτεία αναλαμβάνουν από κοινού ο προϊστάμενος και ο αναπληρωτής του στο τμήμα Ανακύκλωσης και Αδρανών Υλικών της Διεύθυνσης Περιβάλλοντος, Κυκλικής Οικονομίας και Ανακύκλωσης.

Ο Ανάδοχος θα τηρεί ημερολόγιο στο οποίο θα καταγράφεται η τμηματική εκτέλεση του αντικειμένου της σύμβασης, η καθημερινή απασχόληση του προσωπικού σε αριθμό και ειδικότητα, έκτακτα συμβάντα και άλλα στοιχεία που σχετίζονται με την εκτέλεση της σύμβασης. Το ημερολόγιο συνυπογράφεται από τον επόπτη της σύμβασης, ο οποίος μπορεί να σημειώσει σε αυτό παρατηρήσεις για την τήρηση των όρων της σύμβασης. Οι καταγραφές του αποτελούν στοιχείο για την παραλαβή του αντικειμένου της σύμβασης από την επιτροπή παραλαβής.

**ΑΡΘΡΟ 11: ΜΕΛΕΤΗ ΣΥΝΘΗΚΩΝ ΤΗΣ ΥΠΗΡΕΣΙΑΣ**

Σε καμία περίπτωση ο Ανάδοχος δε θα μπορεί να στηρίζεται στην άγνοια των συνθηκών και

αναγκών για περιπτώσεις προβλημάτων ή αδυναμίας εκτέλεσης των εργασιών. Οι εργασίες θα είναι άριστης ποιότητας και σύμφωνες με το τεύχος των Τεχνικών Προδιαγραφών και τις οδηγίες της επίβλεψης. Ο Ανάδοχος τελεί πάντοτε υπό την εποπτεία του Δήμου.

Ο Ανάδοχος είναι ο αποκλειστικά υπεύθυνος για την εφαρμογή των όσων ορίζονται στην παρούσα μελέτη. Κάθε έλεγχος από την Υπηρεσία δεν τον απαλλάσσει, κατά κανένα τρόπο, από την ευθύνη αυτή.

**ΑΡΘΡΟ 12: ΑΝΩΤΕΡΑ ΒΙΑ**

Ο Ανάδοχος που επικαλείται περιστατικά ανωτέρας βίας φέρει το βάρος της απόδειξης τους. Ο ίδιος υποχρεούται, εντός είκοσι ημερών από τότε που συνέβησαν τα περιστατικά που συνιστούν ανωτέρα βία, να αναφέρει εγγράφως αυτά και να προσκομίσει στην Αναθέτουσα Αρχή τα σχετικά αποδεικτικά στοιχεία.

**ΑΡΘΡΟ 13: ΠΑΡΑΛΑΒΗ ΥΠΗΡΕΣΙΩΝ**

Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής, που συγκροτείται, σύμφωνα με την παρ. 3 του άρθρου 221, περί οργάνων διενέργειας διαδικασιών ανάθεσης και εκτέλεσης δημοσίων συμβάσεων.

**ΑΡΘΡΟ 14: ΥΠΟΧΡΕΩΣΕΙΣ ΟΙΚΟΝΟΜΙΚΟΥ ΦΟΡΕΑ**

Ο Ανάδοχος είναι υποχρεωμένος να έχει ασφαλισμένο όλο το προσωπικό που θα χρησιμοποιήσει στα καθ’ ύλην αρμόδια ασφαλιστικά ταμεία, όπως προβλέπεται από την κείμενη νομοθεσία. Σε περίπτωση απασχόλησης αλλοδαπών, αυτοί θα πρέπει να διαθέτουν νόμιμη άδεια εργασίας.

Ο οικονομικός φορέας τηρεί τις υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το Εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου.

Ο Ανάδοχος είναι υποχρεωμένος να τηρεί τις περί τάξεως και ασφάλειας επί ατυχημάτων αστυνομικές διατάξεις και έχει την αποκλειστική ευθύνη για όποιο ατύχημα ή βλάβη που συμβεί στον ίδιο, το προσωπικό του ή τρίτους από ενέργειες που έχουν άμεση ή έμμεση σχέση με την εκτέλεση των εργασιών. Ο ίδιος δε δικαιούται ουδεμία χρηματική αποζημίωση από την Αναθέτουσα Αρχή για οποιαδήποτε βλάβη, φθορά ή απώλεια υλικών ήθελε προξενηθεί κατά την εκτέλεση των καθηκόντων του, καθώς και για οποιαδήποτε εν γένει ζημία στο περιβάλλον, σε πρόσωπα ή ξένη ιδιοκτησία, σε έργα του Δημοσίου ή τρίτων οφειλόμενη είτε σε αμέλεια, απρονοησία ή ανεπιτηδειότητα αυτού ή του προσωπικού του.

Οι οδηγοί – χειριστές να είναι ικανοί και έμπειροι και να κατέχουν την αντίστοιχη άδεια, λίστα των οποίων των οποίων θα κατατεθεί με την προσφορά του οικονομικού φορέα. Σε περίπτωση που κριθούν ακατάλληλοι, ο οικονομικός φορέας θα πρέπει να προχωρήσει στην αντικατάσταση τους.

Τα οχήματα – μηχανήματα έργου που θα χρησιμοποιηθούν θα πρέπει να διαθέτουν τις απαιτούμενες άδειες εν ισχύ, να έχουν εξοφληθεί τα τέλη κυκλοφορίας ή χρήσης, να είναι ασφαλισμένα και να έχουν περάσει με επιτυχία ΚΤΕΟ.

Αυτός είναι και ο μοναδικός υπεύθυνος να παρέχει τα μέσα ατομικής προστασίας (ΜΑΠ) στο προσωπικό του, τα οποία προβλέπονται από την ισχύουσα νομοθεσία.

Εάν, οι εργασίες δεν είναι σύμφωνες με τις Τεχνικές Προδιαγραφές της μελέτης ή εμφανίζουν αστοχίες ή κακοτεχνίες, τότε ο Ανάδοχος υποχρεούται να αποκαταστήσει ή να βελτιώσει αυτές σε χρόνο που θα ορίσει η Αναθέτουσα Αρχή.

Τέλος, αυτός υποχρεούται να αποδέχεται για διαχείριση το 100% της ποσότητας των υλικών που εντέλλεται να παραλάβει από τον προσωρινό χώρο αποθήκευσης του Δήμου.

**ΑΡΘΡΟ 15: ΕΓΓΥΗΣΕΙΣ – ΕΞΟΥΣΙΟΔΟΤΙΚΗ ΔΙΑΤΑΞΗ**

1) Για την έγκυρη συμμετοχή στη διαγωνιστική διαδικασία σύναψης της παρούσας σύμβασης, οι συμμετέχοντες οφείλουν να καταθέσουν εγγυητική επιστολή συμμετοχής. Το ύψος της εγγύησης συμμετοχής ορίζεται σε χρηματικό ποσό που αντιστοιχεί στο 2% της εκτιμώμενης αξίας της σύμβασης, με στρογγυλοποίηση στο δεύτερο δεκαδικό ψηφίο. Η εγγύηση συμμετοχής θα πρέπει

να ισχύει για τριάντα (30) ημέρες τουλάχιστον μετά από τη λήξη του χρόνου ισχύος της προσφοράς που καθορίζουν τα έγγραφα της σύμβασης.

2) Η Αναθέτουσα Αρχή ζητεί από τον Ανάδοχο της σύμβασης να παράσχει εγγύηση καλής εκτέλεσης. Το ύψος της εγγύησης καλής εκτέλεσης καθορίζεται σε ποσοστό 4% επί της εκτιμώμενης αξίας της σύμβασης και κατατίθεται μέχρι και την υπογραφή του συμφωνητικού. Η εγγύηση καλής εκτέλεσης καταπίπτει υπέρ της Αναθέτουσας Αρχής σε περίπτωση παραβίασης, από τον Ανάδοχο, των όρων της σύμβασης.

**ΑΡΘΡΟ 16: ΤΡΟΠΟΣ ΠΛΗΡΩΜΗΣ**

Η πιστοποίηση για τις παρεχόμενες εργασίες διαχείρισης (επεξεργασίας, αξιοποίησης κ.λ.π.) των ποσοτήτων των Α.Ε.Κ.Κ. (1η ομάδα) καθώς και των ποσοτήτων των ανάμεικτων ογκωδών και λοιπών υλικών (στρωμάτων και κλαδεμάτων) θα γίνεται με την προσκόμιση ζυγολογίων από διαπιστευμένο σύστημα ζύγισης και την έκδοση δελτίου στο οποίο θα καταγράφονται (ημερομηνία, ώρα εισόδου, αριθμός κυκλοφορίας οχήματος, μεικτό βάρος οχήματος, απόβαρο, καθαρό βάρος). Η ζύγιση του

φορτίου που παραλαμβάνεται στις εγκαταστάσεις του Αναδόχου θα γίνεται παρουσία υπαλλήλου που θα οριστεί από την αρμόδια υπηρεσία του Δήμου. Ο Δήμος διατηρεί το δικαίωμα ελέγχου της ορθότητας των ενδείξεων της γεφυροπλάστιγγας του Αναδόχου. Τα αποτελέσματα της ζύγισης θα είναι δεσμευτικά για τα συμβαλλόμενα μέρη.

Η πληρωμή θα γίνεται τμηματικά με την εξόφληση του 100% της αξίας του εκάστοτε τιμολογίου που εκδίδεται από τον Ανάδοχο και θα συνοδεύεται με τα απαραίτητα παραστατικά. Η πληρωμή

στον Ανάδοχο και τα απαιτούμενα δικαιολογητικά θα είναι σύμφωνα με το άρθρο 200 του Ν. 4412/2016. Επιπλέον υποχρεωτικά θα προσκομίζονται μαζί με τα τιμολόγια και τα αντίστοιχα ζυγολόγια που αφορούν τις εκάστοτε ποσότητες.

Σε καμία περίπτωση το σύνολο των παρεχομένων υπηρεσιών δε θα υπερβαίνει το οικονομικό αντικείμενο της σύμβασης.

**ΑΡΘΡΟ 17: ΦΟΡΟΙ-ΤΕΛΗ-ΚΡΑΤΗΣΕΙΣ**

Ο Ανάδοχος βαρύνεται με όλους τους φόρους,τέλη και κρατήσεις που ισχύουν κατά την ημέρα της σύμβασης πλην του Φ.Π.Α. που θα βαρύνει το Δήμο.

**ΑΡΘΡΟ 18: ΠΟΙΝΙΚΕΣ ΡΗΤΡΕΣ**

Σύμφωνα με τα οριζόμενα του άρθρου 218 του Ν. 4412/2016.

**ΑΡΘΡΟ 20: ΔΙΑΦΟΡΕΣ**

Οι διαφορές που τυχόν προκύψουν κατά την ισχύ της σύμβασης επιλύονται με τις διατάξεις της ισχύουσας νομοθεσίας.

**ΑΡΘΡΟ 21: ΠΡΟΣΦΟΡΕΣ**

Προσφορές αόριστες, ανεπίδεκτες εκτίμησης ή υπό αίρεση δε θα γίνονται δεκτές.

**ΑΡΘΡΟ 22: ΙΣΧΥΣ ΠΡΟΣΦΟΡΩΝ**

Οι προσφορές των διαγωνιζομένων θεωρείται ότι ισχύουν χωρίς καμία αλλαγή για χρονικό διάστημα δέκα (10) μηνών από την επομένη της καταληκτικής ημερομηνίας υποβολής των προσφορών.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται ως μη κανονική.

|  |  |  |
| --- | --- | --- |
| Ημερομηνία 4 -11-2022  ΣΥΝΤΑΧΘΗΚΕ  Η ΣΥΝΤΑΞΑΣΑ  ΤΟΥΝΤΑ ΜΑΡΙΑ  ΔΕ38 ΧΕΙΡ. Η/Υ |  | Ημερομηνία 4 -11-2022  *ΘΕΩΡΗΘΗΚΕ*  Ο ΑΝΑΠΛΗΡΩΤΡΙΑ ΔΙΕΥΘΥΝΤΡΙΑ  ΑΘΑΝΑΣΟΠΟΥΛΟΥ ΚΑΛΛΙΟΠΗ ΠΕ1 ΔΙΟΙΚΗΤΙΚΟΥ |

|  |  |
| --- | --- |
| **ΥΠΗΡΕΣΙΑ**  «Ανάθεση υπηρεσιών εναλλακτικής διαχείρισης ογκωδών και πράσινων αποβλήτων, καθώς και αυτών που προέρχονται από εκσκαφές-κατεδαφίσεις-κατασκευές»  **ΑΡ. ΜΕΛΕΤΗΣ : 137/2022**  **ΠΡΟΫΠ/ΣΜΟΣ : 236.220,00€ ευρώ**  **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ-ΤΑΥΡΟΥ**  Δ/ΝΣΗ ΠΕΡΙΒΑΛΛΟΝΤΟΣ ΚΥΚΛΙΚΗΣ  ΟΙΚΟΝΟΜΙΑΣ ΚΑΙ ΑΝΑΚΥΚΛΩΣΗΣ  ΤΜΗΜΑ ΔΙΑΧΕΙΡΙΣΗΣ ΑΝΑΚΥΚΛΩΣΗΣ  ΚΑΙ ΑΔΡΑΝΩΝ ΥΛΙΚΩΝ |  |

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **Κ.Α.** | **ΜΟΝΑΔΑ ΜΕΤΡΗΣΗΣ** | **ΠΟΣΟΤΗΤΑ**  **(α)** | **ΤΙΜΗ ΜΟΝΑΔΑΣ**  **ΣΕ €**  **(β)** | **ΣΥΝΟΛΟ ΔΑΠΑΝΗΣ**  **(α) Χ (β)**  **ευρώ χωρίς ΦΠΑ** |
| 1 | Αποδοχή, μεταφορά, επεξεργασία και τελική διάθεση των αποβλήτων με κωδικούς ΕΚΑ κεφαλαίου 17 | 20.6142.0007  ¨Μεταφορά – Ανακύκλωση Α.Ε.Κ.Κ.¨ | Τόνος | 1.000 |  |  |
| 2 | Αποδοχή, μεταφορά, επεξεργασία και τελική διάθεση των αποβλήτων με κωδικούς ΕΚΑ κεφαλαίου 20 | 20.6142.0008  ¨Αποδοχή ανεπεξέργαστων αστικών ογκωδών αποβλήτων¨ | Τόνος | 3.900 |  |  |
|  | | | | | **ΣΥΝΟΛΟ** |  |
| **Φ.Π.Α. 24%** |  |
| **ΓΕΝ. ΣΥΝΟΛΟ** |  |

Ημερομηνία …../…../2022

**Ο ΠΡΟΣΦΕΡΩΝ**

**Σφραγίδα και Υπογραφή**